b'\n_START_ARTICLE_\nGradi\xc5\xa1ke Laze\n_START_SECTION_\nZgodovina\n_START_PARAGRAPH_\nNa za\xc4\x8detku 19. stoletja so tu izdelovali ladje za preva\xc5\xbeanje tovora po reki Savi. Gradi\xc5\xa1ke Laze so poznane po tem, da so bile sti\xc4\x8di\xc5\xa1\xc4\x8de (kri\xc5\xbei\xc5\xa1\xc4\x8de) vseh poti iz okoli\xc5\xa1kih krajev in hribov. Ljudje so hodili tu v trgovino ali mimo na \xe2\x80\x9e\xc5\xa1iht\xe2\x80\x9c. V vasi sta bili dve gostilni pr Antonovc in pr Verbi\xc4\x8d, \xc5\xbee pred II. Svetovno vojno je bila v vasi tudi trgovina, ki se je ohranila do nekaj let nazaj._NEWLINE_Gradi\xc5\xa1ke Laze krasi tudi kapelica, ki stoji na kri\xc5\xbei\xc5\xa1\xc4\x8du vseh poti in pri kateri se je v\xc4\x8dasih tudi zbralo in zapelo, zgodil pa se je tudi kak\xc5\xa1en zmenek.\n_START_SECTION_\nToplarji\n_START_PARAGRAPH_\nVeli\xc4\x8dastne toplarje s petimi okni najdete pri Bo\xc5\xbei\xc4\x8devih, \xc5\xa0u\xc5\xa1tarjevih, Dragarjevih, Mi\xc5\xa1karjevih \xc5\xbdagarjevih in pr\xe2\x80\x98 Pep,. Julija leta 1936 sta pogorela Dragarjev in \xc5\xa0u\xc5\xa1tarjev kozolec na en dan. \xc5\xa0e isto leto so oba obnovili. Dragarjev kozolec je delal mojster \xe2\x80\x9ePilpoh\xe2\x80\x9c iz Velike Kostrevnice, \xc5\xa0u\xc5\xa1tarjev kozolec pa so izdelali mojstri in dolenjske. Ve\xc4\x8dina lesa za kozolce je bila ro\xc4\x8dno tesana razen pre\xc4\x8dnih \xe2\x80\x9erant\xe2\x80\x9c. Za obnovo kozolcev so veliko lesa darovali lastniki gra\xc5\xa1\xc4\x8dine Slatna, Windischgretz-i.'